**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa vyhlasuje chránený areál Devínske jazero |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    16.10.2020Ukončenie: 30.11.2020 |
| **Predpokladaný termín predloženia na MPK\*** | Začiatok:    09.11.2020Ukončenie: 30.11.2020 |
| **Predpokladaný termín predloženia na Rokovanie vlády  SR\*** |  január 2021 |

|  |
| --- |
| **2.  Definícia problému** |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Devínske jazero je aj formálne oznámenie Európskej komisie v rámci konania o porušení č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). |
| **3.  Ciele a výsledný stav** |
| Zabezpečenie priaznivého stavu biotopov európskeho významu, biotopov národného významu a biotopov druhov rastlín a živočíchov európskeho významu a národného významu, ktoré sú predmetom ochrany navrhovaného CHA Devínske jazero a zároveň zabezpečenie plnenia medzinárodných záväzkov ochrany európskej sústavy chránených území Natura 2000.  |
| **4.  Dotknuté subjekty** |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Alternatívne riešenie sa týka celkovo vyhlásenia/nevyhlásenia CHA Devínske jazero. Dôvodom vyhlásenia CHA Devínske jazero je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Devínske jazero nebude splnená požiadavka na vyhlásenie a na stanovenie cieľov ochrany a opatrení na ich dosiahnutie.  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ**  |
| - |
| **8.  Preskúmanie účelnosti\*\*** |
| - |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Vplyvy na manželstvo, rodičovstvo a rodinu** |        Pozitívne |        Žiadne |      Negatívne |

|  |
| --- |
| **10.  Poznámky** |
| Predkladaným návrhom nariadenia vlády, ktorým sa vyhlasuje chránený areál Devínske jazero (ďalej len „návrh nariadenia vlády“), sa za chránené územie vyhlási lokalita európskeho významu, ktorá je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu, bola navrhovaný CHA Devínske jazero zaradený do národného zoznamu území európskeho významu pod označením SKUEV0313 Devínske jazero. Schválením návrhu nariadenia vlády dôjde k zrušeniu existujúcej národnej prírodnej rezervácie (NPR) Dolný les (186,26 ha) ktorá sa stane súčasťou A zóny CHA Devínske jazero.Zámer vyhlásiť CHA Devínske jazero bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Bratislava. Zámer bol spracovaný podľa projektu ochrany, ktorý je odborným podkladom na vyhlásenie chráneného územia (§ 54 ods. 13 zákona) a obsahuje ciele ochrany vymedzené pre chránené územie, návrh vhodného manažmentu na dosiahnutie cieľov ochrany, ako aj obmedzenia vyplývajúce zo stanoveného stupňa ochrany podľa zákona. Pripomienky k zámeru vznesené zo strany dotknutých subjektov boli prerokované a zapracované do materiálu.V CHA Devínske jazero dôjde oproti súčasnému stavu k obmedzeniu bežného obhospodarovania na troch lesných porastoch v rámci lesného celku Kostolište, na ktorých bude po vyhlásení platiť piaty stupeň ochrany podľa zákona, tzn. porasty budú ponechané bez zásahu. Vzniká nárok na náhradu za obmedzenie bežného obhospodarovania v zmysle § 61 zákona.V niektorých častiach CHA Devínske jazero je potrebné zabezpečiť odstraňovanie nepôvodných inváznych druhov (IAS).  Podľa zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov (ďalej len „zákon č. 150/2019 Z. z.“) je vlastník, správca alebo užívateľ pozemku povinný odstraňovať zo svojho pozemku invázne nepôvodné druhy uvedené v národnom zozname alebo v zozname Európskej únie a starať sa o pozemok tak, aby sa zamedzilo ich šíreniu. Ak ide o výskyt IAS na lesných pozemkoch, za ich odstraňovanie je zodpovedný obhospodarovateľ lesa pri činnostiach vykonávaných v rámci bežného hospodárenia v lesoch a pri činnostiach vykonávaných  v rámci plnenia opatrení určených akčným plánom podľa § 6 zákona č. 150/2019 Z. z., za spracovanie ktorých je zodpovedné Ministerstvo životného prostredia Slovenskej republiky (MŽP SR). Na plnenie opatrení určených akčným plánom možno poskytnúť finančné prostriedky v súlade s osobitným predpisom a za podmienok ustanovených osobitnými predpismi. Opatrenia určené akčným plánom vo vzťahu k IAS, ktoré sa majú uplatňovať na lesných pozemkoch, sa navrhujú a vykonávajú v rozsahu, v akom možno zabezpečiť ich financovanie podľa § 6  ods. 4 prvej vety zákona č. 150/2019 Z. z. Týmto sa zabezpečí eliminácia IAS nielen v rámci CHA Devínske jazero, ale aj v širšom okolí. Za odstraňovanie IAS na území s nezistenými vlastníkmi bude zodpovedá Štátna ochrana prírody Slovenskej republiky (ŠOP SR) a jej organizačná zložka Správa Chránenej krajinnej oblasti Záhorie. ŠOP SR bude zodpovedná aj za vykonanie ďalších potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne.CHA Devínske jazero bude po jej vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4) a pre potreby praxe budú na Okresnom úrade Malacky uložené grafické podklady, v ktorých je zakreslená hranica CHA Devínske jazero. V prípade zmeny vlastníctva pozemkov v CHA Devínske jazero tak bude budúci vlastník vopred informovaný o existencii CHA Devínske jazero a o obmedzeniach vyplývajúcich zo stanoveného stupňa ochrany a z vymedzených cieľov ochrany.Vyhlásením CHA Devínske jazero nedôjde k zániku pracovných miest, nakoľko nedochádza k výrazným zmenám v starostlivosti o územie. Vyhlásenie CHA Devínske jazero nebude mať dosah na fungovanie trhu práce, nebude mať negatívne dôsledky pre isté skupiny profesií, skupín zamestnancov či živnostníkov a neovplyvní ani špecifické vekové skupiny zamestnancov. V celkovom hodnotení nepredpokladáme vplyv na zamestnanosť. |
| **11.  Kontakt na spracovateľa** |
| Ing. Janka Guzmová, sekcia ochrany prírody, biodiverzity a krajiny MŽP SR (janka.guzmova@enviro.gov.sk). |
| **12.  Zdroje** |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk). |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov uplatnila v stanovisku č. 138/2020 zo dňa 29.10.2020 zásadné pripomienky a odporúčania:**K doložke vybraných vplyvov**V doložke vybraných žiadame vyznačiť pozitívne a negatívne vplyvy na podnikateľské prostredie. Žiadame tiež vypracovať analýzu vplyvov na podnikateľské prostredie.**Stanovisko MŽP SR – MŽP SR neakceptovalo pripomienku.** Na základe informácií, ktoré sú uvedené v bode 10 Poznámky v Doložke vybraných vplyvov, MŽP SR vyhodnotilo, že materiál nepredpokladá vplyv na podnikateľské prostredie. Z uvedeného dôvodu MŽP SR pred predložením materiálu na medzirezortné pripomienkové konanie nevypracovalo Analýzu vplyvov na podnikateľské prostredie. Na základe pripomienky vznesenej v medzirezortnom pripomienkovom konaní MŽP SR dopracovalo Analýzu vplyvov na podnikateľské prostredie. **K analýze vplyvov na rozpočet verejnej správy**Predkladateľ v časti 2.1.1. Financovanie návrhu analýzy vplyvov na rozpočet verejnej správy uvádza, že na časti územia CHA Devínske jazero je potrebné vykonávať manažmentové opatrenia – odstraňovanie invázne sa správajúcich druhov drevín. Za vykonanie týchto opatrení je zodpovedná ŠOP SR a finančné prostriedky spolu vo výške 23 800 eur (8 400 eur v roku 2021 a 7 700 eur ročne v rokoch 2022 a 2023) na ich realizáciu budú zabezpečované zo strany ŠOP SR v rámci samostatných projektov s využitím finančného nástroja LIFE.Vzhľadom na uvedené je potrebné v tabuľke č. 1 analýzy vplyvov na rozpočet verejnej správy opraviť sumy uvádzané v riadkoch „Iné ako rozpočtové zdroje“ a „LIFE“ v rokoch 2021 až 2023. Súčasne žiadame v tejto tabuľke nahradiť sumu 7 700 eur uvádzanú v riadku „MŽP SR“ v rokoch 2022 a 2023 sumou 2 941 eur v oboch rokoch.Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie.**Stanovisko MŽP SR k analýze vplyvov na rozpočet verejnej správy – MŽP SR čiastočne akceptovalo pripomienku** a to tak, že v závere tabuľky č. 1 Analýzy vplyvov na rozpočet verejnej správy v riadku „v tom MŽP SR“ v rokoch 2022 a 2023 nahradilo sumu 7 700 EUR sumou 2 941 EUR. V nasledujúcich riadkoch „Iné ako rozpočtové zdroje“ a „LIFE“ MŽP SR ponechalo sumu 7 140 EUR na rok 2021 a sumu 6 545 EUR na roky 2022 – 2023. Ide o 85 % mieru financovania projektov v rámci programu LIFE zo strany Európskej komisie z celkovej uvažovanej sumy 7 700 EUR. Zvyšných 15 % predstavuje sumu 1 260 EUR v na rok 2021 a 1 155 EUR na roky 2022 a 2023, ktorá je uvedená v strede tabuľky č. 1 v riadku „Spolufinancovanie LIFE“ a predstavuje mieru spolufinancovania projektu LIFE zo štátneho rozpočtu. |